2022.8.12.
HU
Az Európai Unió Hivatalos Lapja
L 211/83
A BIZOTTSÁG (EU) 2022/1393 RENDELETE (2022. augusztus 11.) az 1881/2006/EK rendeletnek a kendermagban és az abból származó termékekben előforduló delta9-tetrahidrokannabinol (Δ9-THC) felső határértékei tekintetében történő módosításáról (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére, mivel: (1)
Az 1881/2006/EK bizottsági rendelet (2) meghatározza az élelmiszerekben előforduló egyes szennyező anyagok, köztük a delta-9-tetrahidrokannabinol (Δ9-THC) felső határértékeit.
(2)
Az Európai Élelmiszerbiztonsági Hatóság (a továbbiakban: Hatóság) élelmiszerláncba bekerülő szennyező anyagokkal foglalkozó testülete 2015-ben tudományos véleményt (3) fogadott el a tetrahidrokannabinol (THC) tejben és más állati eredetű élelmiszerekben való előfordulásával kapcsolatos, az emberi egészségre jelentett kockázatokról.
A THC, pontosabban a Δ9-THC a Cannabis sativa kendernövény legmeghatározóbb összetevője.
A Hatóság egy 1 μg Δ9-THC/testtömegkilogramm értékű akut referenciadózist (ARfD) határozott meg.
(3)
Annak érdekében, hogy több adat álljon rendelkezésre a Δ9-THC és más releváns, nem pszichoaktív prekurzorok kenderből származó élelmiszerekben és kendertartalmú vagy kenderből származó összetevőket tartalmazó élelmiszerekben való jelenlétéről, a Bizottság elfogadta az (EU) 2016/2115 bizottsági ajánlást (4).
(4)
2020. január 7-én a Hatóság – az (EU) 2016/2115 ajánlás szerint generált előfordulási adatok figyelembevételével – tudományos jelentést (5) tett közzé, amelyben értékelte a Δ9-THC-nek való akut humán expozíciót.
Az akut expozícióra vonatkozó némely becslés meghaladta az 1 μg/ttkg-os akut referenciadózist.
Ugyan az expozíciós becslések várhatóan túlbecsülik a Δ9-THC-nek való akut uniós kitettséget, a Δ9-THC-nek való jelenlegi kitettség kérdéses lehet egészségügyi szempontból.
(5)
Ezért az emberi egészség magas szintű védelmének biztosítása érdekében felső határértékeket kell megállapítani a kendermagra és a kendermagból származó termékekre.
Mivel a delta-9-tetrahidrokannabinolsav (Δ9-THCA) feldolgozás útján Δ9-THC-vé alakulhat, a felső határértékeket a Δ9-THC ekvivalensben kell meghatározni, amely a Δ9THC és a Δ9-THCA összege.
(6)
Az 1881/2006/EK rendeletet ezért ennek megfelelően módosítani kell.
(7)
Annak érdekében, hogy a gazdasági szereplők felkészülhessenek az e rendelettel bevezetett új szabályokra, észszerű időt kell biztosítani a felső határértékek alkalmazásáig.
Helyénvaló továbbá átmeneti időszakot biztosítani az e rendelet alkalmazásának kezdőnapja előtt jogszerűen forgalomba hozott élelmiszerekre vonatkozóan is.
(8)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
(1) HL L 37., 1993.2.13., 1. o. (2) A Bizottság 1881/2006/EK rendelete (2006. december 19.) az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
(3) Európai Élelmiszerbiztonsági Hatóság (EFSA) Journal 2015; 13(6):4141.
(4) A Bizottság (EU) 2016/2115 ajánlása (2016. december 1.) a delta-9-tetrahidrokannabinol, prekurzorai és más kannabinoidok élelmiszerben való előfordulásának nyomon követéséről (HL L 327., 2016.12.2., 103. o.).
(5) EFSA (Európai Élelmiszerbiztonsági Hatóság), Arcella D, Cascio C és Mackay K, 2020.
Acute human exposure assessment to tetrahydrocannabinol (Δ9-THC) (A tetrahidrokannabinollal (Δ9-THC) kapcsolatos akut humán expozíció értékelése).
EFSA Journal 2020;18(1):5953, 41 pp. https://doi.org/10.2903/j.efsa.2020.5953.